มักมีอาการเจ็บหน้าอกเยื้องไปทางซ้ายแบบโดนบีบๆตึงๆ เวลาเอาเครื่องวัดความดันมาวัดเมื่อมีอาการ เครื่องมักจะบอกว่า "หัวใจคลายตัวผิดปกติ" เกิดจากสาเหตุอะไรบ้างเหรอค่ะคุณ ( ตัวอย่างค่าที่ได้จากการวัดความดัน : บน 89 ล่าง59 mmHg หัวใจ64 p/min บน 95 ล่าง 63 mmHg หัวใจ 59 p/min, บน 97 ล่าง 59 mmHg หัวใจ 79 p/minขอบมากๆค่ะคุณ
สวัสดีค่ะ อาการเจ็บหน้าอกเยื้องไปทางซ้าย เจ็บแบบตึงๆ นั้น อาจมีสาเหตุมาจาก การมีกล้ามเนื้อหรือกระดูกอ่อนที่อกอักเสบ การมีปลายเส้นประสาทอักเสบ อาจจะปวดเป็นลักษณะปวดจี๊ดๆ ปวดจากกระดูกซี่โครงหัก หากก่อนหน้านี้มีประวัติอุบัติเหตุนำมาก่อน ปวดจากเยื่อหุ้มปอดหรือเยื่อหุ้มหัวใจอักเสบ แต่พบได้น้อย ส่วนเรื่องหัวใจขาดเลือดจะเจ็บเหมือนมีของหนักมาทับ เกิดได้น้อยในคนอายุน้อยที่ไม่มีโรคประจำตัวเกี่ยวกับหัวใจหรือหลอดเลือดมาก่อนจากเรื่องความดันที่กล่าวมานั้น ความดันค่อนข้างต่ำ แต่ไม่สามารถบอกได้จากการวัดความดันอย่างเดียวว่าหัวใจทำงานผิดปกติหรือไม่ หากไม่สบายใจ หรือเจ็บหน้าอกมากขึ้นเรื่อยๆ สามารถไปตรวจเพิ่มเติมที่รพ และติดคลื่นไฟฟ้าหัวใจเพื่อดูการทำงานของหัวใจและดูการขาดเลือดของหัวใจได้ในเบื้องต้นให้พักการทำงานหนักๆ ระวังการกระทบกระแทกบริเวณหน้าอกที่มีอาการเจ็บอยู่